stanford-oval/wikipedia huggingface dataset:
Daraan kansannousu ja taistelut
Daraan saarto, kapinan murskaaminen

Daraan mielenosoitukset kukistettiin 25. huhtikuuta - 5 toukokuuta 2011 raskain asein. Syyrian armeija saartoi Daraan 25. huhtikuuta. Daraassa toimivat lähinnä erikoisjoukot ja pahamaineinen Maherin 4. divisioona. 6000 miehen voimin liikkeelle lähtenyt armeija käytti nyt ensi kertaa tankkeja ja sala-ampujia mielenosoittajia vastaan. Armeija pidätti mielenosoittajia ja kiersi talosta taloon. Armeija hyökkäsi varsinkin moskeijoita vastaan. Armeija katkaisi sähkön, veden, puhelinlinjat ja esti ruokakuljetuksia. Armeijan hyökättyä kaupunkiin panssarivaunujen tukemana useita paikallisia kuoli. Erään aktivistiryhmän mukaan kahden päivän aikana kuoli 244 daraalaista ja 84 ilmeisesti mielenosoittajia ampumasta kieltäytyneitä hallituksen sotilasta. Maaliskuussa 2014 useita Assadin puolesta mielenosoittaneita kuoli kranaatinheitiniskussa.Daraassa myös jotkut sunnisotilaat kapinoivat Basharin veljen Maherin johtamaa 4. divisioonaa vastaan. He polttivat ainakin neljä panssaria.
Kun 13-vuotias poika Hamza al-Khatib yritti salakuljettaa ruokaa piiritettyyn kaupunkiin, salainen poliisi pidätti ja kidutti hänet kuoliaaksi. Muutamaa viikkoa myöhemmin turvakllisusupalvelu luovutti ruumiin lapsen omaisille.
Painopiste muualle

Protestoijien väkivaltaa, hallituksen joukkojen väkivaltyaa ja piirityksiä oli pian myös muualla: Banijasissa, Jisr al Shughourissa, Tal Kalakhissa. Ja pian myös 
Homsin kaupungissa. Niinpä sisällissotaan vievä maan laajuinen koston kierre oli käynnissä.
5. toukokuuta 2011 armeija vetäytyi Daraasta, mutta tankit saapuivat Damaskoksen esikaupunkeihin ja Homsiin. Hallituksen miehet murtautuivat Damaskoksessa taloihin pidättämään ihmisiä. Turvallisuusjoukot hyökkäsivät Dumaan pariin sairaalaan missä kapinallisia hoidettiin, ja hakkasivat siellä potilaita ja hoitajia, sekä pidättivät kymmenen. Seuraavana päivänä mielenosoitukset nousivat keskipäivän rukokuksen jälkeen Damaskoksen esikaupungeissa, Homsissa, Hamassa, Baniyasissa ja Syyrian Kurdistanissa.
Tapahtumia Daraassa on pidetty Syyrian sisällissodan alkuna.
12. heinäkuuta 2018 Daraan eteläosat antautuivat ja Syyrian armeija sai kaupungin kokonaan hallintaansa.
Salaisen poliisin pidättämä ja kiduttama Hamza Ali Al-Khateeb ottaa pilakuvassa kiinni Bashar al-Assadin.
Diapason d’Or

Diapason d’Or on ranskalaisen klassisen musiikin Diapason-lehden tunnustuspalkinto, joka jaetaan kuukausittain useissa eri arvosteluluokissa. Diapason d'Or -palkinto on klassisen musiikin tärkeimpiä eurooppalaisia palkintoja saksalaisen Schallplattenkritik- ja brittiläisen Gramophone Award -palkinnon ohella.
Aiheesta muualla

Diapason Cd -kotisivu
Kopitar

Kopitar on seuraavien tunnettujen ihmisten sukunimi:
Anže Kopitar (s. 1987), slovenialainen jääkiekkoilija
Gašper Kopitar (s. 1992), slovenialainen jääkiekkoilija
Jernej Kopitar (1780–1844), slovenialainen lingvisti
Matjaž Kopitar (s. 1965), slovenialainen jääkiekkoilija ja valmentaja
Rok Kopitar (s. 1959), slovenialainen aitajuoksija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kollenkyymi

Kollenkyymi (engl. collenchyma) on kasveissa olevaa tukisolukkoa, jonka solut ovat eläviä. Kollenkyymi on tyypillistä tukisolukkoa etenkin nuorissa ja kasvavissa kasvinosissa, mutta sitä voi kuitenkin esiintyä kasvista riippuen vaihtelevia määriä eri osissa täysikokoistakin kasvia. Kollenkyymisolut kehittyvät tavallisista parenkyymisoluista syntetisoimalla soluseiniinsä parenkyymisolukon soluja enemmän selluloosaa ja pektiiniä. Kollenkyymin solujen soluseinät ovat paksuuntuneet usein epätasaisesti, minkä myötä kollenkyymisolut voi tunnistaa mikroskooppileikkeestä. Kollenkyymistä erotetaan solujen muodon ja soluseinän paksuuntumisen perusteella eri tyyppejä, kuten soppikollenkyymi ja laguunikollenkyymi.
Kollenkyymisolukkoa.
40×1 suurennos kollenkyymisolukosta.
40×2 suurennos kollenkyymisolukosta.
100×6 suurennos kollenkyymisolukosta.
100×5 suurennos kollenkyymisolukosta.
400×1 suurennos kollenkyymisolukosta.
400×3 suurennos kollenkyymisolukosta.
400×5 suurennos kollenkyymisolukosta.
Aiheesta muualla

Kuvia tai muita tiedostoja aiheesta Kollenkyymi Wikimedia Commonsissa
Kollekt

| Kollekt Circle |
| --- | --- | --- |

Kokoelmalevyn tiedot
 Äänitetty : 1991–1994
 Julkaistu: 1998
 Formaatti: CD
 Tyylilaji: krautrock, progressiivinen rock
 Kesto: 52.24
 Levy-yhtiö: Bad Vugum
Circlen muut julkaisut
| Pori 1998 | Kollekt 1998 | Surface / Marble Zone 2 1998 |
Kollekt on vuonna 1998 ilmestynyt Circlen kokoelma-albumi, joka sisältää lähinnä yhtyeen vanhoja single- ja EP-julkaisuja. Mukana on Circlen ensisingle DNA sekä materiaalia kolmelta ensimmäiseltä EP:ltä Point, Silver ja Crawatt. Lisäksi levyllä on yksi yhtyeen debyyttialbumin Meronia kappale ja kaksi sen sessioiden aikana äänitettyä ennenjulkaisematonta kappaletta Superb ja Aspirites. Ed-Visio on mukana Pointin sessioiden yhteydessä äänitettynä singleversiona, joka poikkeaa albumilla julkaistusta. Myös kappaleesta Point kuullaan ennenjulkaisematon miksaus eri vokaaliosuuksilla.
Kappaleet

Point – 2.53
Fone – 2.46
Depoint – 4.28
Crawatt – 3.55
Circus – 1.13
Silver – 3.03
Polka – 1.46
Ed-Visio – 4.21
Armond – 3.17
Hypto – 8.32
Superb – 2.54
Aspirites – 5.46
DNA – 3.32
Indepence – 3.53
Kirjasniemi

Kirjasniemi on Valkeakosken 9. kaupunginosa, joka koostuu pääasiassa Kuitu Finland Oy:n tehdasalueesta ja Kirjasniemen kärjessä olevasta asuinalueesta. Alue sijaitsee lähellä Valkeakosken keskustaa, sen koillispuolella. Kirjasniemi on syntynyt Kuitu Finland Oy:n eli entisen Säterin tehtaan ympärille tehdasyhdyskunnaksi. Kirjasniemen päässä sijaitseva asuinalue on rakennettu tehtaan johtoa varten, viereinen Ulvajanniemen kaupunginosa työväkeä varten.
Danica Roem

Danica Roem vuonna 2017
Danica Roem (s. 30. syyskuuta 1984) on yhdysvaltalainen demokraattisen puolueen poliitikko ja toimittaja.
Roem varttui Manassasissa, Virginian osavaltiossa. Hänen isänsä teki itsemurhan lapsen ollessa 3-vuotias. Äidinisä Anthony Oliveto avusti lapsen kasvattamisessa. Oliveton kautta Roem sai intohimon sanomalehtien lukemiseen, mikä vaikutti hänen tuntemaansa kiinnostukseen journalismia kohtaan. Hän valmistui vuonna 2006 journalismin oppiarvolla New Yorkin St. Bonaventuren yliopistosta. Valmistuttuaan Roem sai työpaikan virginialaisesta Gainesville Times -lehdestä. Hän työskenteli siinä yhdeksän vuoden ajan ja kirjoitti myös Prince William Timesiin Manassasissa. Virginia Press Association myönsi hänelle seitsemän palkintoa. Vuonna 2015 Roem siirtyi Montgomery County Sentinelin palvelukseen Marylandin Rockvilleen. Hän lähti lehden palveluksesta vuonna 2016 edistääkseen poliittista uraansa.
Roem kiinnostui politiikasta alun perin vuonna 2004 George W. Bushin ehdottaessa Yhdysvaltain perustuslakiin lisäystä, joka olisi estänyt samaa sukupuolta olevien avioliittojen tunnustamisen. Roemin syntymänimi oli Dan, mutta hän aloitti vuonna 2012 sukupuolenkorjausprosessin. Hän otti uudeksi nimekseen Danican. 7. marraskuuta 2017 Roem tuli valituksi Virginian edustajainhuoneen jäseneksi. Hänestä tuli ensimmäinen henkilö, joka oli avoimesti transsukupuolisena tullut valituksi Yhdysvalloissa osavaltion lainsäädäntöelimeen ja ottanut paikan vastaan. Roem voitti vaaleissa tehtävässä 26 vuoden ajan toimineen vastaehdokkaansa Robert G. Marshallin. Itseensä "Virginian päähomofoobikkona" viitannut Marshall oli vaalikamppailun aikana kieltäytynyt väittelemästä Roemin kanssa ja oli viitannut tähän miespuolisista käytettävillä persoonapronomineilla. Kampanjassaan Roem oli kerännyt varoja yli 500 000 Yhdysvaltain dollarin verran, kolmesti enemmän kuin vastaehdokkaansa. Hän voitti Marshallin noin kahdeksan prosenttiyksikön erolla. Tammikuussa 2018 hän ja muut vasta valitut naispoliitikot esiintyivät Time-lehden kannessa.
Roem valittiin marraskuussa 2021 jo kolmannelle kaudelleen Virginian edustajainhuoneeseen. Hän on viitannut itseensä "hevarina" (metalhead) ja on myös johtanut metalliyhtyettä. Roem on julkaissut muistelmateoksen Burn the Page.
Kirjasinmetalli

Kirjasinmetallista tehty kirjake
Kirjasinmetalli on metalliseosta, jota on käytetty kirjapainon kirjakkeiden ja latomakoneiden rivimatriisien valamiseen. Se koostuu yleisimmin lyijystä, tinasta ja antimonista. Tavallisesti koostumus vaihtelee näissä rajoissa: lyijyä 50–86 %, antimonia 11–30 % ja tinaa 3–20 %. Kirjasinmetallin tulee olla ominaisuuksiltaan sellaista, että se kestää painamisen aiheuttamaa mekaanista rasitusta ja jota voidaan helposti valaa niin että valujälki on teräväreunaista. Kirjasinmetallin keksijänä pidetään Johannes Gutenbergia; hän oivalsi että antimoni tekee muutoin pehmeästä lyijy-tinaseoksesta tarpeeksi kovaa ja kulutusta kestävää ja lisäksi parantaa painojälkeä koska antimoni ei kutistu jäähtyessään läheskään yhtä paljon kuin lyijy.
Seossuhteesta tavoitellaan mahdollisimman eutektista jolloin sulamispiste on mahdollisimman alhainen ja tarkka. Toivottuja ominaisuuksia ovat myös hyvä juoksevuus ja tunkeutuvuus jo hieman sulamispisteen yläpuolella, vähäinen tarttuvuus matriisimetalliin, pieni mutta positiivinen mittojen lämpötilakerroin sekä hyvä lujuus jo hieman sulamispisteen alapuolella, sillä nämä helpottavat ja nopeuttavat käsittelyä. Toisaalta seoksen pitää olla mahdollisimman yksinkertaista, jotta korvausmetallien lisääminen on helppoa. Osa seosmetalleista haihtuu ja osa hapettuu prosessissa kuonaksi joka on kuorittava pois. Seossuhteen muuttuessa erkaantuvat kiteet ja kuona aiheuttavat virheitä painojälkeen ja voivat tukkia koneen putkistoa tai tarttua matriiseihin. Parhailla seoksilla väitetään olevan valujuoksevuuden ja käyttökovuuden välillä vain muutaman asteen lämpötilaero.
Harvemmin myös muita metalleja, kuten rautaa, kuparia, sinkkiä, kadmiumia ja vismuttia on seostettu kirjasinmetalliin. Rauta ja kupari tekevät seoksesta lujempaa. Vismutin tai kadmiumin lisääminen tekevät siitä helpommin sulavaa. Niin kutsuttu Erhartin kirjasinmetalli sisältää sinkkiä 89–93 %, tinaa 6–9 %, lyijyä 2–4 % ja kuparia 2–4 %.
Suomessa kirjasinmetallia voi löytää romuttamoilta, askartelukaupoista, teknisen käsityön erikoisliikkeistä tai kalastustarvikekaupoista (koska siitä voidaan valaa tasapainoja). Myös uudenvuoden tina voi olla kirjasinmetallia.
Käännös suomeksi
Dangerous

Wikisanakirjassa on tähän liittyvä sananselitys: .
Dangerous tarkoittaa seuraavia asioita:
Ihmisiä

Chris Dangerous (syntynyt 1978), ruotsalainen muusikko, myös The Hives-nimisen ruotsalaisen rock-yhtyeen rumpali.
Albumeita

Dangerous, Michael Jacksonin albumi
Dangerous, Bill Hicksin albumi
Dangerous, DecembeRadio
Dangerous, Andy Taylorin albumi
Dangerous, Bar-Kaysin albumi
Dangerous, Natalie Colen albumi
Kappaleita

”Dangerous” (Busta Rhymesin kappale)
”Dangerous” (Cascadan kappale)
”Dangerous” (David Guettan kappale)
”Dangerous” (Doobie Brothersin kappale)
”Dangerous” (Kardinal Offishallin kappale)
”Dangerous” (Michael Jacksonin kappale)
”Dangerous” (M. Pokoran kappale)
”Dangerous” (Penny Fordin kappale)
”Dangerous” (Roxetten kappale)
”Dangerous” (SHINeen kappale)
”Dangerous” (Ying Yang Twinsin kappale)
Ohjelmia tai elokuvia

Erotetut sydämet (engl. Dangerous) Alfred E. Greenin ohjaama elokuva
Dangerous, australialainen televisiosarja
Kostajan kunnia (engl. The Dangerous), yhdysvaltalainen elokuva vuodelta 1994.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dangerous”, voi hakea sivunnimihaulla, laajalla sivunnimihaulla tai tekstihaulla.
Daniel

Daniel voi tarkoittaa seuraavia:
Daniel, miehen nimi. Alkujaan heprealainen miehen nimi, joka tarkoittaa "Jumala on minun tuomarini".
Daniel, Raamatussa Daavidin ja Abigail:n toinen poika, jota 2. Samuel 3:3 kutsuu nimellä Kilab ja 1. Aikakirja 3:1 nimellä Daniel.
Daniel, yksi Raamatun neljästä suuresta profeetasta.
Daniel (s. 1973), Ruotsin prinssi ja Länsi-Götanmaan herttua, prinsessa Victorian aviomies. Ennen naimisiinmenoa Daniel Westling.
Daniel Aleksandrovitš (1261–1303), venäläinen ruhtinas, Aleksanteri Nevskin poika
Daniel Romanovitš (1201–1264), Galitsian ja Volynian ruhtinas ja Kiovan Rusin suuriruhtinas.
Daniel, Dan Ilie Ciobotea (s. 1951), Romanian ortodoksisen kirkon patriarkka
Daniel, Daniel Ibañes Caetano, brasilialais-espanjalainen futsalpelaaja
Danielin kirja, yksi Raamatun kirjoista.
Daniel, kolmen Michelin-tähden ravintola New Yorkissa
Broder Daniel, ruotsalainen vaihtoehtorock- ja indiepop-yhtye
Sykloni Daniel, Välimeren alueella ja erityisesti Libyassa syyskuussa 2023 riehunut hirmumyrsky
Daniel, sukunimenä:
Agnieszka Gąsienica-Daniel (s. 1987), puolalainen alppihiihtäjä
Angelo Daniel (s. 1933), italialainen katolinen piispa
Arnaut Daniel (1100-luvulla), ranskalainen oksitaaninkielinen trubaduuri
Brittany Daniel (s. 1976), yhdysvaltalainen näyttelijä
Cynthia Daniel (s. 1976), yhdysvaltalainen näyttelijä
Debra Daniel (s. 1991), mikronesialainen uimari
George Francis Daniel (s. 1933), eteläafrikkalainen katolinen arkkipiispa
Juli Daniel (1925–1988), neuvostoliittolainen kirjailija, runoilija, kääntäjä ja toisinajattelija
Keon Daniel (s. 1987), trinidadtobagolainen jalkapalloilija
Lourdes Daniel (s. 1947), intialainen katolinen piispa
Maryna Gąsienica-Daniel (s. 1994), puolalainen alppihiihtäjä
Tarō Daniel (s. 1993), japanilainen tennispelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daniel”, voi hakea sivunnimihaulla, laajalla sivunnimihaulla tai tekstihaulla.
Davis Station

Asema marraskuussa 2005.
Davis Station on ympärivuotisesti toiminnassa oleva Australian omistama tutkimusasema Etelämantereella. Asema sijaitsee Prinsessa Elisabetin maalla koordinaateissa 68°35′S, 77°58′E. Vuonna 1957 avattu asema on suurin Australian omistama asema, ja sinne mahtuu yhteensä noin 70 työntekijää kesäisin, mutta vain 20 talvisin.
Ilmasto ja maantiede

Alueen ilmasto on suhteellisen leuto. Siitä huolimatta jokaisen kuukauden keskilämpötila on pakkasen puolella, ja kylmimmän kuukauden (elokuu) keskilämpötila on noin –20 °C ja lämpimimmän (tammikuu) noin 0 °C. Asemalla on vuosittain keskimäärin 209 pilvistä päivää maaliskuun ollessa pilvisin kuukausi. Asema on eteläisin Australian omistama Antarktis-asema ja se sijaitsee 4 700 kilometriä Perthin kaupungista lounaaseen.
Asemalla tutkitut tieteenalat

Biologia
Geologia
Glasiologia
Lääketiede
Meteorologia
Oseanografia
Aiheesta muualla

Aseman virallinen kotisivu
Craig Berube

| Craig Berube |
| --- | --- |
 Craig Berube vuonna 2011
Henkilötiedot
Syntynyt: 17. joulukuuta 1965 (ikä 58) Calahoo, Alberta
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  1986–2004
Seurat:  Hershey Bears (AHL) Philadelphia Flyers (NHL) Toronto Maple Leafs (NHL) Calgary Flames (NHL) Washington Capitals (NHL) New York Islanders (NHL) Philadelphia Phantoms (AHL)
NHL-varaus:  ei varattu
Valmennusura
Vuodet:  2004–
Seurat:  Philadelphia Phantoms (AHL) Philadelphia Flyers (NHL) Chicago Wolves (AHL) St. Louis Blues (NHL)
Craig Berube (s. 17. joulukuuta 1965 Calahoo, Alberta) on kanadalainen entinen jääkiekkoilija ja nykyinen jääkiekkovalmentaja. Hän pelasi urallaan 1 054 NHL-ottelua vasempana laitahyökkääjänä. Taustaltaan hän kuuluu Pohjois-Amerikan alkuperäiskansoihin.
Junioriura

Ennen NHL-uraansa Berube pelasi neljä kautta junioriliiga WHL:ssa joukkueinaan Kamploops Junior Oilers, New Westminister Bruins, Kamploops Blazers ja Medicine Hat Tigers. Jo tuolloin Berube tultiin tuntemaan erittäin kovaotteisena pelaajana. Kaudella 1984-1985 New Westministerissä Berube keräsi 191 jäähyminuuttia 70 ottelussa. Samaan aikaan hän toki teki myös 25 maalia ja 69 tehopistettä. Kahdella viimeisellä juniorikaudellaan Berube teki vähintään 60 pistettä eli liki pisteen per peli.
NHL-ura

Kaudelle 1986–1987 Berube teki vapaana agenttina sopimuksen Philadelphia Flyersin kanssa, mutta kausi kului pääosin farmijoukkue Hershey Bearsin riveissä. NHL:n puolella otteluita kertyi vain 7 kappaletta, joissa niissäkin hän ehti keräämään 57 jäähyminuuttia. Seuraavalla kaudella Berube pelasi NHL:ssa 27 ottelua ja AHL:ssa 31 ottelua. Kaudella 1988–1989 AHL-otteluita kertyi enää seitsemän kappaletta ja kausi kului pääosin NHL-joukkueen mukana. NHL:ssa otteluita kertyi runkosarjassa 53 ja kauden jälkeen pudotuspeleissä 16 kappaletta. Kauden saldoksi tuli yksi maali ja kaksi tehopistettä ja 199 jäähyminuuttia. Seuraavilla kausilla Berube ei enää pelannut farmiliigassa vaan vakiinnutti asemansa NHL:ssa. Kausilla 1989–1990 ja 1990–1991 Berube pelasi 74 ottelun kaudet ja merkkautti molemmilla kausilla yli 290 jäähyminuuttia. Kauden jälkeen toukokuussa 1991 Flyers kauppasi Beruben yhdessä Scott Mellanbyn kanssa Edmonton Oilersiin saaden vaihdossa Dave Brownin, Corey Fosterin ja Jari Kurrin oikeudet. Oilersin paidassa Berube ei kuitenkaan koskaan pelannut, sillä ennen seuraavan kauden alkua Oilers kauppasi hänet yhdessä Glenn Andersonin ja Grant Fuhrin kera Toronto Maple Leafsiin vaihdossa Vincent Damphousseen, Luke Richardsoniin, Scott Thorntoniin ja Peter Ingiin. Torontossa Berube ehti pelaamaan 40 ottelua ennen seuraavaa treidiä, joka vei hänet Calgary Flamesiin. Beruben mukana Flames sai Alexander Godynukin, Gary Leemanin, Michel Petitin ja Jeff Reesen vaihdossa Doug Gilmouriin, Jamie Macouniin, Kent Mandervilleen, Ric Natressiin ja Rick Wamsleyhyn. Calgaryssa Berube pelasi kauden loput 36 ottelua ja vielä seuraavankin kauden. Kesäkuussa 1993 Calgary vaihtoi Beruben Washington Capitalsin viidennen kierroksen varausvuoroon kyseisen vuoden varaustilaisuudessa. Heti ensimmäisellä kaudellaan Capitalsin paidassa Berube pelasi 84 ottelua tehden seitsemän maalia ja 14 tehopistettä. Jäähyjä kertyi 305 minuuttia, joka oli uran korkein lukema.
Washingtonissa Berube pelasi kuusi kautta kunnes maaliskuussa 1999 Capitals myi hänet rahalla takaisin Phildelphia Flyersiin. Flyersissa Berube pelasi kauden viimeiset 11 ottelua sekä seuraavalla kaudella 77 ottelua. Kauden 2000–2001 aluksi Berube palasi vapaana agenttina takaisin Washingtoniin, jossa pelejä kertyi kuitenkin vain 22 kappaletta ennen kuin Capitals vaihtoi hänet New York Islandersiin puoli-ilmaiseksi. Toiseen suuntaan liikkui yhdeksännen kierroksen varausvuoro kesän 2001 varaustilaisuuteen. Islandersissa Berube pelasi vain kyseisen kauden loppuun ja palasi sitten vapaana agenttina Calgaryyn, jossa pelasi uransa kaksi viimeistä NHL-kautta.
Kaudelle 2003–2004 Berube teki sopimuksen AHL-seura Philadelphia Phantomsin kanssa pelaten joukkueessa 33 ottelua päättäen pelaajauransa kauden päätteeksi.
Kaikkiaan Berube pelasi 17 kauden aikana 1054 NHL-ottelua joissa teki pisteet 61+98. Jäähyjä Berube istui 3149 minuuttia, joka on 7. eniten NHL:n historiassa. Beruben lisäksi vain kahdeksan muuta pelaajaa on ylittänyt 3000 jäähyminuutin rajan.
Valmennusura

Heti lopetettuaan pelaajauransa Berube ja Kjell Samuelsson ryhtyivät John Stevensin apuvalmentajiksi Philadelphia Phantomsissa. Kaudelle 2006–2007 Berube valittiin Phantomsin päävalmentajaksi, mutta jo kuuden pelatun ottelun jälkeen hänet kutsuttiin NHL-joukkueen valmennustiimiin. Seuraavan kauden Berube toimi jälleen Phantomsin päävalmentajana vieden joukkueen AHL:n pudotuspeleihin, joissa kuitenkin tie päättyi 2. kierrokselle.
Kauden 2008–2009 alusta Berube aloitti Flyersin apuvalmentajana ja toimi siinä tehtävässä aina kauden 2013–2014 alkuun. Kautta ehdittiin pelata vain kolme kierrosta ennen kuin Flyers erotti päävalmentaja Peter Lavioletten ja nosti Beruben päävalmentajaksi. Tällä erää pestiä kesti kevääseen 2015 ilman sanottavaa menestystä. 2014 Flyers putosi pudotuspelien 1. kierroksella ja 2015 kausi päättyi runkosarjaan. Kauden 2015–2016 Berube piti vapaata valmennustöistä kunnes kaudelle 2016–2017 otti vastaan AHL-joukkue Chicago Wolvesin päävalmentajuuden. Wolves eteni AHL:n pudotuspeleissä 2. kierrokselle ennen putoamistaan.
Kauden 2017 alusta Berube liittyi St. Louis Bluesin valmennustiimiin nimikkeellä Associate Coach. Tätä pestiä kesti alun toista kautta, kunnes marraskuussa 2018 hänet nostettiin väliaikaiseksi päävalmentajaksi kun Mike Yeo sai lähteä. Kauden päätteeksi Blues juhli Stanley Cupin voittoa ja Berubesta tehtiin virallinen päävalmentaja. Berube on toiminut Bluesin päävalmentajana myös kaudella 2020–2021.
Kauden 2019 päätteeksi Berube oli yksi kolmesta finalistista saamaan Jack Adams Awardin. Lopulta palkinnon kuittasi Islandersin Barry Trotz.
Helmikuussa 2022 Berube teki Bluesin kanssa kolmevuotisen kauden 2024-2025 loppuun ulottuvan jatkosopimuksen.
Joulukuussa 2023 Berube sai potkut Bluesin päävalmentajan tehtävästä.
Toukokuussa 2024 Toronto Maple Leafs nimitti Beruben päävalmentajakseen.
Aiheesta muualla

Craig Berube Elite Prospects. Everysport Media Group AB. (englanniksi)
Kimoa

| Kimoa |
| --- | --- |

Perustettu:  2017
Perustaja:  Fernando Alonso
Kotipaikka:   Madrid, Espanja
Toimiala:  vähittäiskauppa
Tuotteet:  vaatetus
Omistaja:  Fernando Alonso
Kotisivu:  https://kimoa.com/
Infobox OKVirheellinen NIMI-arvo: 
Kimoa on espanjalainen vaatteiden ja asusteiden jälleenmyyjä, jonka pääkonttori sijaitsee Espanjassa. Brändin on perustanut espanjalainen Formula 1 -kuljettaja Fernando Alonso.
Kimoa toimii ja myy tuotteita nettikaupan välityksellä yli 150 maahan. Yhtiö myy esimerkiksi paitoja, uimapukuja, villapaitoja, kenkiä, aurinkolaseja ja hattuja.
Sponsorointi

Kimoasta tuli tammikuussa 2018 McLarenin sponsori monivuotisella sopimuksella.
Kimoan logo näkyi esimerkiksi McLarenin autossa.
Kopli

| Kopli |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Põhja-Tallinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  2,82 km²
Väkiluku (1.1.2018):  6 953
 – Väestötiheys:  2 465,6 as./km²
Infobox OKVirheellinen NIMI-arvo: 
Kopli (saks. Ziegelskoppel) on asuinalue (vir. asum) Põhja-Tallinnan kaupunginosassa Tallinnassa. Sen pinta-ala on 282 hehtaaria ja väkiluku 6 953 henkeä (1.1.2018). Vuoden 2014 alussa asuinalueen väestöstä 28 prosenttia oli virolaisia.
Kopli sijaitsee keskustasta Paljassaaren niemen suuntaan. Alueella on paljon hylättyjä ja rapistuneita rakennuksia Neuvostoliiton ajoilta. Alueelle keskittyy myös runsaasti sosiaalisia ongelmia.
Uus-Maleva
Aiheesta muualla

Kuvia tai muita tiedostoja aiheesta Kopli Wikimedia Commonsissa
Don Altobello

Don Osvaldo ”Ozzie” Altobello on kuvitteellinen hahmo Francis Ford Coppolan ohjaamassa elokuvassa Kummisetä osa III. Häntä näyttelee elokuvassa Eli Wallach. Don Altobello italialais-amerikkalaisen rikollisperheen päämies.
Don Altobello on edesmenneen Vito Corleonen hyvä ystävä ja tämän pojan Michael Corleonen tukija. Michaelin siirryttyä lailliseen liiketoimintaan ja saatua merkittävän aseman kansainvälisessä Vatikaanin vaikutuspiirissä olevasta yrityksetä Don Altobello pyytää Michaelia ottamaan muut New Yorkin rikollisperheet mukaan. Michaelin kieltäydyttyä Altobello kääntyy Joey Zazan puoleen, joka järjestää verilöylyn. Monet rikollisjohtajat kuolevat, mutta Michael Corleone pelastuu veljenpoikansa Vincent Mancini-Corleonen avulla.
Don Altobello liittoutuu Vatikaanissa vaikuttavien Corleonen vastustajien kanssa ja yrittää murhauttaa tämän. Elokuvan loppukohtauksessa, jossa murhayritys epäonnistuu, Corleonen sisar Connie Corleone myrkyttää Don Altobellon makupaloilla.
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia